Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
28 ธ.ค. 2558

ปริมาณการซื้อขายบางก่อนหยุดยาวปลายปี… “Selective Buy”
ดัชนี SET อยู่ที่ 1,287.10 จุด +4.17 จุด +0.33% ปริมาณซื้อขาย 8,009  ล้านบาท
แนวรับ : 1,280 / 1,275 จุด , แนวต้าน : 1,292 / 1,296 จุด
 
สรุปทิศทางและแนวโน้มตลาด
SET เคลื่อนไหวแคบในกรอบ 1,270 – 1,292 จุด ก่อนหยุดยาว: คาด SET เคลื่อนไหวแคบ ด้วยปริมาณการซื้อขายน้อยก่อนหยุดยาวสิ้นปี ในกรอบ 1,270-1,292 จุด โดย “Selective Buy”
1) หุ้นที่เป็นเป้าหมายในการซื้อของ LTF และ Window Dressing และ
2) ได้รับผลดีจากมาตรการลดหย่อนภาษี 15,000 บาท มีแนวโน้ม Outperform ตลาดช่วงปลายปี อย่าง HMPRO ROBINS BEAUTY CENTEL SPA PTTGC BLA และ TISCO
 
 “ซื้อ” BEAUTY…กำไร ไตรมาส 4/58  เติบโตแกร่ง และได้ประโยชน์จากนโยบายลดภาษีของรัฐบาล: แนะนำ “ซื้อ” BEAUTY ด้วยเป้าหมายพื้นฐาน 6.20 บาท ราคาหุ้นจะแข็งแกร่งกว่าตลาดโดยรวม หลังสามารถทำ All Time High ได้อีกครั้ง แนวต้านระยะสั้น 6.00 บาท จาก
 
1) กำไรไตรมาส 4/58  มีแนวโน้มออกมาแข็งแกร่งต่อเนื่อง +17% จากปีก่อน  และ 24% จากไตรมาสเดียวกันของปีก่อน  ที่ 126 ล้านบาท ส่งผลกำไรทั้งปี 58 เติบโต 32% จากปีก่อน  ที่ 398 ล้านบาท จากยอดขายต่อสาขาเดิมที่เติบโต 8% และการขยายสาขา 11%
2) เป็นอีกธุรกิจที่ได้รับผลดีจากมาตรการลดหย่อยภาษี 15,000 บาท ของรัฐบาล
3) การขยายสาขาอย่างต่อเนื่อง และการเพิ่มขึ้นของยอดขายให้กับนักท่องเที่ยวที่เพิ่มขึ้น (20% ของรายได้ เป็นรายได้จากการขายสินค้าให้กับนักท่องเที่ยว) หนุนการเติบโตกำไรปี 59-61อีก 24% ต่อปี
4) มีแผนขยายการขายไปใน Modern Trade และตลาดส่งออกไปยังตะวันออกกลาง ฮ่องกง จีน ไต้หวัน สิงคโปร์ และมาเลเชีย
5) การเปิดศูนย์กระจายสินค้าใหม่ ในเดือน ม.ค. จะช่วยเพิ่มประสิทธิภาพในการขาย และการบริหารต้นทุน
 
หุ้นที่น่าสนใจทางเทคนิค
BEAUTY “ซื้อ” ราคาหุ้นดีดตัวขึ้นแข็งแกร่งทำจุดสูงสุดใหม่ต่อเนื่อง สอดคล้องกับเส้นค่าเฉลี่ย 7-14-21 วันเรียงตัวตัดกันทำ Golden Cross สนับสนุนแนวโน้ม เป็นจังหวะเก็งกำไร มีแนวต้านแรกที่ 5.85 บาท และถัดไปที่ 6.00 บาท
KOOL “ซื้อ” ราคาหุ้นแกว่งฟื้นตัวขึ้นจากฐาน กลับมายืนเหนือเส้นค่าเฉลี่ย 1 เดือนได้ พร้อมปริมาณการซื้อขายสนับสนุนหนาแน่น เครื่อง MACD ชี้ตัด Signal ขึ้น เป็นจังหวะซื้อเก็งกำไร มีแนวต้านแรกที่ 1.50 บาท และแนวต้านถัดไปที่ 1.60 บาท
WICE “ซื้อ” ราคาหุ้นแกว่งฟื้นตัวขึ้นจากฐานด้วยรูปแบบ Double Bottom กลับมายืนเหนือเส้นค่าเฉลี่ย 1 เดือน พร้อมปริมาณการซื้อขายเริ่มสูงขึ้น เครื่อง DI+ ชี้ตัด DI- ขึ้น เป็นจังหวะซื้อเก็งกำไร มีแนวต้านแรกที่ 2.88 บาท ผ่านได้เป้าหมายถัดไปที่ 3.00 บาท
 